ભુજઃ ભુજ સ્વામિનારાયણ મંદિરના કેટલાક સંતોના વિવાદ બાદ કેન્યાના અને લંડનના સ્ટેનમોર મંદિરના પ્રમુખ અને નૈરોબીના પ્રમુખ સહિત ટ્રસ્ટીઓએ ભુજ સ્વામિનારાયણ મંદિરના સાધુ-સંતો અને ટ્રસ્ટીમંડળને ચેતવતો પત્ર લખ્યો છે. તેમાં જણાવાયું છે કે કોઈ પણ સાધુએ મોબાઈલ, લેપટોપ અથવા આઈપેડ રાખવા નહીં અને જો કોઈની પાસે હોય તો તાત્કાલિક જપ્ત કરી લેવા તાકીદ કરી છે. સંતો બહાર જાય ત્યારે પણ તેમના ડ્રાઈવર કે હરિભક્ત જે તેમની સાથે હોય છે તેમની પાસે મોબાઈલ હોય તે ચલાવી શકાય પણ સાધુઓએ પોતાની પાસે મોબાઈલ રાખવા નહીં તેવી સ્પષ્ટ તાકીદ કરતો પત્ર પાઠવ્યો છે.